CELEX: 32022R0665
Language: hr
Date: 2022-04-21 00:00:00
Title: Provedbena uredba Komisije (EU) 2022/665 оd 21. travnja 2022. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

22.4.2022   
               
               
                  HR
               
               
                  Službeni list Europske unije
               
               
                  L 121/33
               
            
         PROVEDBENA UREDBA KOMISIJE (EU) 2022/665
         оd 21. travnja 2022.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:
         
                     (1)
                  
                  
                     U prilozima III. i IV. Uredbi (EZ) br. 1210/2003 navode se fizičke i pravne osobe, tijela ili subjekti povezani s režimom bivšeg predsjednika Saddama Husseina na koje se odnosi zamrzavanje imovine.
                  
               
                     (2)
                  
                  
                     Odbor za sankcije Vijeća sigurnosti Ujedinjenih naroda odlučio je 18. travnja 2022. izbrisati dvije fizičke osobe i jedan subjekt s popisa osoba i subjekata na koje bi trebalo primijeniti to zamrzavanje imovine.
                  
               
                     (3)
                  
                  
                     Priloge III. i IV. Uredbi (EZ) br. 1210/2003 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu I. ovoj Uredbi.
         
         
            Članak 2.
            Prilog IV. Uredbi (EZ) br. 1210/2003 mijenja se kako je utvrđeno u Prilogu II. ovoj Uredbi.
         
         
            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. travnja 2022.
            
               
                  Za Komisiju
               
               
                  u ime predsjednice,
               
               
                  Glavni direktor
               
               
                  Glavna uprava za financijsku stabilnost, financijske usluge i uniju tržišta kapitala
               
            
         
         
            (1)  SL L 169, 8.7.2003., str. 6.
         
      
      
         
            PRILOG I.
            U Prilogu III. Uredbi Vijeća (EZ) br. 1210/2003 briše se sljedeći unos:
            
               
                           „3.
                        
                        
                           Rasheed Bank (alias (a) Al-Rashid Bank, (b) Al Rashid Bank, (c) Al-Rasheed Bank); PO Box 7177, Haifa Street, Baghdad, Iraq, ili Al Masarif Street, Baghdad, Iraq.”
                        
                     
         
      
      
         
            PRILOG II.
            U Prilogu IV. Uredbi Vijeća (EZ) br. 1210/2003 brišu se sljedeći unosi:
            
               
                           „72.
                        
                        
                           Asil Sami Mohammad Madhi Tabrah (lažno ime Asil Tabra). Datum rođenja: 6. lipnja 1964. Mjesto rođenja: Irak. Državljanstvo: iračko”
                        
                     
            
               
                           „75.
                        
                        
                           Maki Mustafa Hamudat (lažno ime (a) Maki Hamudat, (b) Mackie Hmodat, (c) General Maki Al-Hamadat, (d) Macki Hamoudat Mustafa). Datum rođenja: oko 1934. Adresa: Mosul, Irak. Državljanstvo: iračko”